**SUOMEN AMPUMAURHEILULIITTO RY**

**YLIMÄÄRÄINEN KOKOUS**

Aika: 27.10.2019 klo 13.00, valtakirjojen tarkastus alkaa klo 12.30

Paikka: Kisakallion urheiluopisto, Kaarina Karin tie 4, Lohja   
(navigaattori löytää paremmin Kisakalliontie 284, Lohja)

**ESITYSLISTA**

1. **KOKOUKSEN AVAUS**
2. **KOKOUKSEN JÄRJESTÄYTYMINEN**

Valitaan kokouksen

* puheenjohtaja
* sihteeri
* kaksi pöytäkirjantarkastajaa
* kaksi ääntenlaskijaa

**Päätös:**

**3 LÄSNÄOLIJOIDEN TOTEAMINEN**

Suoritetaan jäsenyhdistysten edustajien valtakirjojen tarkastus, todetaan edustettuina olevat jäsenyhdistykset ja näiden äänimäärät sekä vahvistetaan äänimääräluettelo ja todetaan läsnä olevat liittovaltuuston ja liittohallituksen jäsenet, kunniapuheenjohtaja, kunniajäsenet ja liiton toimihenkilöt.

**Päätös:**

**4 KOKOUKSEN LAILLISUUS JA PÄÄTÖSVALTAISUUS**

SAL:n toimintasääntöjen mukaan SAL:n kokouksen kutsuu koolle liittohallitus.

Kokouskutsu lähetetään kirjallisena kullekin jäsenelle jäsenluettelossa olevin osoittein viimeistään neljä viikkoa ennen kokousta ja julkaistaan vähintään neljä viikkoa ennen kokousta liittovaltuuston syyskokouksen määräämässä sanoma- tai aikakauslehdessä.

SAL:n kokouksen esityslista liitteineen lähetetään jäsenyhdistyksille viimeistään kolme viikkoa ennen kokousta.

SAL:n ylimääräisen kokouksen kutsu on ollut Urheiluampuja-lehdessä 3/2019, ilmestymispäivä 9.7.2019. Kokouksesta on lähetetty seuroille kirjallinen kutsu 27.9.2019. Kokouksen esityslista liitteineen on lähetetty seuroille samassa yhteydessä kutsun kanssa 27.9.2019.

**Päätös:**

**5 KOKOUKSEN TYÖJÄRJESTYS**

Esitetään, että kokouksen työjärjestyksenä käytetään 27.9.2019 jäsenyhdistyksille lähetettyä esityslistaa.

**Päätös:**

**6 LIITON SÄÄNTÖJEN MUUTTAMINEN**

Liittohallitus esittää liiton toimintasääntöjen muuttamista. Nykyiset säännöt ja vahvistettavaksi esitetyt uudet säännöt on esitetty rinnakkain liitteessä (LIITE 1). Esitetyt uudet säännöt pohjautuvat SAL:n varsinaisessa kokouksessa 24.11.2018 hyväksyttyihin, joita on joiltakin osin muutettu SAL:n ylimääräisen kokouksen 6.4.2019 jälkeen kerätyt palautteet huomioiden. Hallitus esittää uusien sääntöjen hyväksymistä.

**Päätös:**

**7 KOKOUKSEN PÄÄTTÄMINEN**